قطر اولکه‌یه تطبیق ائدیلن بایکوت قراری‌نین تیجارت، خیدمت و بیر سیرا حقوق لارین پوزولدوغونو ایره لی سوره‌ره‌ک دونیا تیجارت تشکیلاتینا شیکایت ائتدی.
دوحه-نین مراجعتی ایله کؤرفز اؤلکه‌لری ایله یاشانان تیجارت ساحه‌سین‌دکی پروبلئم‌لرین حلی اوچون 60 گونلوک مدت ده بئله‌لیکله باشلادی.
قطرین دونیا تیجارت تشکیلاتین‌داکی نماینده‌سی علی الولید الثانی بو مدت عرضینده مسئله حلینی تاپمایاجاغی تقدیرده بویکوتا اؤلکه‌سی‌نین ده جاواب وئرجگینی آچیقلادی.
دیگر طرف‌دن الثانی مسئله‌نین بیرلشمیش میللتلر تشکیلاتی‌نین اولوسلار آراسی سیویل هاواجیلیک تشکیلاتی‌نین توپلانتی سیندا دا گوندمه سالیناجاغینی وورغولادی.
قئید ائدک کی، کؤرفزده کی بحران ژوئن آیی‌نین 5-ده سعودی عربیستانی، بیرلشمیش عرب امیرلیک‌لری، بحرین و میصر رهبرلیک‌لری‌نین قطر ایله بوتون دیپلوماتیک علاقه لرینی کسمه‌لری ایله باشلادی.
قطری تحریم ائدن 4 اؤلکه علاقه لرین نورماللاشماسی اوچون رسمی دوحه-یه 13 ماده دن عبارت طلب سیاهی‌سی تقدیم ائتدی، قطر ایسه اولوسلار آراسی حقوقون ضدینه اولان هئچ بیر طلبین قبول ائدیلمه‌یه‌جگینی بیلدیرمیشدی.
